Referat af møde i Landet-Ryde menighedsråd mandag, d. 20. januar 2025

Til stede: Helle Petersen, Martin Hjøllund, Allan Nielsen, Lisbeth Faurum, kirkeværge Jesper Hansen, stedfortræder Jørgen Madsen, regnskabsfører Merete Lorentzen og Kasper Høyer

1. Snak om Tro

2. Orientering v. formand Vores graver Yvonne er for tiden på lederuddannelse.

Vi har modtaget en kvittering for indberetning af vores konstituering. Af den fremgår Kaspers roller ikke, men stiftet har mundtligt forsikret om, at indberetningen er foretaget, som den skal.

Graverne vil gerne have en privat affaldsordning med container ved Landet kirke i lighed med den, der fungerer ved Ryde kirke. Yvonne og Kasper snakker om det.

Graverne vil gerne til kirkegårdskonference på Nyborg Strand i marts. Det siger vi ja til.

Vores kontaktperson, Helle, var til møde med provstiets nye fælles personalekonsulent, Helga.

Jobcenteret har forespurgt, om vi vil have folk i praktik. Graverne er indstillet på det, så det melder Helle videre til jobcenteret.

3. Regnskab Provstiet havde ingen bemærkninger til kvartalsrapporten for 3. kvt. 2024.

Det tager vi til efterretning.

Det ser ud til, at vi kommer ud af 2024 med et overskud i stedet for et underskud.

4. Tilbud fra Tømrer ang. hanebånd i Tårn, Ryde

Langholm Byg har afgivet et tilbud på ca. 30000 kr. Vi beder ham foretage arbejdet.

5. Kirketælling

Kirkestatistik for Landet-Ryde blev omdelt og drøftet.

6. Inspirationskatalog Grønne tiltag. Kasper har rundsendt, tag katalog med, og vi starter med at gennemgå fra en ende af, og ser hvor langt vi når.   
Vi drøftede de dele af idekataloget fra Folkekirkens Grønne Omstilling, der omhandler præstegårdsjorden. Kasper vedhæfter et link med referatet til deres hjemmeside, hvor man kan orientere sig om præstegårdsjorden.

Ved næste møde drøfter vi idekatalogets punkter 1 og 2.

7. Kommende arrangementer

Lysgudstjenesten i Landet på søndag. Vi snakkede om, at vi integrerer kirkebønnen i lysgudstjenesten. Merete snakker med Yvonne og undersøger, om vi kan finde en god lysestage til det, og om, hvordan kirken ellers kan udsmykkes. Merete og Kasper forbereder nogle tekster til kirkebønnen, og beder frivillige om at bede bønnerne.

Helle, Lisbeth, Merete og Kasper tager hver en kande kaffe med. Kasper står for at købe kager.

8. Evt

9. marts sogneindsamling til Folkekirkens Nødhjælp. Helle tager hånd om indsamlingen i Landet-Ryde, Kasper ser, om han kan finde frivillige.

Nyt møde: tirsdag den 4. marts kl. 19, og næste igen: 3. april kl. 19

*Referat: Kasper Høyer*